Mukamad (cara Jawa) utawa Muhammad (cara Arab: ), ing sawatara basa sinebut "Mohammad", "Mohammed", utawa "Mahomet". Ing basa Arab, "Muhammad" iku tegesé "wong kang patut pinuji". Sadurungé, durung ana manungsa kang nganggo jeneng iki. Amarga pinercaya dadi rasul pungkasan, mula uga sinebut "Rasulullah" (Rasul Allah). Mukamad iku dipercaya nggawa ajaran agama Islam lan dadi panutané para muslim (wong kang milih Islam dadi agamané). Manut sajarah, Mukamad lair ing taun 570 Masèhi ing Mekah ingkang nama ramanipun Abdullah lan séda ing titi mangsa 8 Juni 632 Masèhi ing Madinah.